प्रातिनिधिक फोटो

हे तरुण कोण्या संघटनेच्या इशाऱ्यावरून काम करत होते का? की या जहाल मताच्या तरुणांचं कोणतं नवं वर्तुळ तयार झालं आहे? आणि जर असं वर्तुळ असेल, तर त्याचा सूत्रधार कोण, हे आणि असे अनेक प्रश्न या निमित्ताने पुढं आले आहे. 

नालासोपाऱ्याच्या प्रकरणात ATSने क्रूड बाँब, देशी बनावटीच्या बंदुका यांच्यासह मोठी स्फोटक सामग्री हस्तगत केली. या प्रकरणात सर्वप्रथम ज्याचं नाव आलं तो वैभव राऊत कट्टर हिंदुत्ववादी आणि गोरक्षक आहे. 'हिंदू गोवंश रक्षा समिती' ही त्यानं २०१५ मध्ये आपल्या साथीदारांसमवेत स्थापन केली. 

तो 'सनातन' आणि 'हिंदु जनजागृती समिती' यांच्यासहित इतर हिंदुत्ववादी संघटनांच्या नेत्या-कार्यकर्त्यांसोबत अनेक व्यासपीठांवर पाहिला गेला आहे. कर्नाटकातल्या प्रमोद मुतालिकांच्या 'श्रीराम सेने'मध्येही तो कार्यरत होता. 'युट्यूब'वर उपलब्ध असणाऱ्या एका ऑनलाईन चर्चासत्रात त्यानं 'श्रीराम सेने'चा प्रवक्ता म्हणून भाग घेतला होता. तो व्हीडिओ आजही 'युट्यूब'वर उपलब्ध आहे.   

गोरक्षणासाठी मोर्चा काढणारा आणि व्यवसायानं रिअल इस्टेट एजंट असणारा अशी वैभव राऊतची ओळख नालासोपारा परिसरात आहे. हर्षद राऊत हे वैभवचे लहानपणापासूनचे सोपारा गावचे मित्र आहेत. 'बीबीसी मराठी'ला प्रतिक्रिया देताना ते म्हणाले, "आम्ही सगळे मांसाहारी आहोत. पण वैभवनं तेही सोडलं होतं. आम्हाला म्हणायचा की दुसऱ्या प्राण्यांचा जीव घेऊन तुम्हाला काय मिळणार? असा माणूस स्फोटकं वगैरे गोळा करून दुसऱ्या माणसांचे जीव कसे घेईल? गोरक्षणासाठी त्यानं काढलेल्या मोर्चामध्ये मीही सहभागी झालो आहे. 'व्हॅलेंटाईन डे'ला तो 'मातृ-पितृ दिन' म्हणून साजरा करायचा." 

'सनातन संस्थे'चे प्रवक्ते चेतन राजहंस म्हणतात, "वैभव राऊत हे मुंबईतील हिंदुत्ववादी कार्यकर्ते आहेत. गोरक्षणाचं काम ते करतात. पण ते सनातनचे साधक कधीही नव्हते." 'हिंदु जनजागृती समिती'चे सुनील घनवट हेही दावा करतात की वैभव राऊत हा त्यांच्या संघटनेचे सभासद कधीही नव्हते. 

शिवसेनेचा माजी नगरसेवकही सामील? 

ज्या नालासोपारा प्रकरणाच्या चौकशीदरम्यान डॉ. दाभोलकरांच्या मारेकऱ्यांविषयी माहिती मिळाली, त्या प्रकरणीच श्रीकांत पांगारकर या शिवसेनेच्या जालन्याच्या माजी नगरसेवकालाही ATSने अटक केली आहे. राज्यात अनेक ठिकाणी हल्ले करण्याच्या कटासाठी आर्थिक रसद पुरवण्याची कामगिरी पांगारकरवर होती, असा आरोप आहे. पांगारकर हा २००१ ते २०११ या... \n\nवरील लेखासाठी मला एक चांगले शीर्षक द्या.
दाभोलकर, गौरी लंकेश हत्या ते नालासोपारा : हिंदुत्ववादी तरुणांची अटक आणि नवे प्रश्न